**Gustav Frands Wilzeck Winckler** (født 13. oktober 1925 i København, død 20. januar 1979 i Viborg) var en populær dansk sanger som hadde sin storhetstid i 1950- og 1960-årene. Han representerte Danmark i Eurovision Song Contest 1957 sammen med Birthe Wilke.

Liv og virke
------------

### Bakgrunn

Gustav Winckler sang i Københavns Drengekor som elev ved *De Forenede Kirkeskoler*, forløperen til Sankt Annæ Gymnasium. Han sluttet skolen som 13-åring og gikk i lære som maskinarbeider ved en vaskemaskinfabrikk. Siden ble han meieriarbeider, jobbet på en heisfabrikk og gikk deretter i lære som gartner og maler.

### Sanger

Hans karriere som sanger begynte på slutten av 1940-årene, da han vant flere amatørsangkonkurranser i København. I 1950 fikk han sin første sangjobb, et engasjement på restaurant Hollænderbyen på Amager, noe som førte til et fast engasjement i Danmarks Radio. Han ble raskt populær i radioen og spilte inn flere Bing Crosby-sanger noe som ga ham tilnavnet «Nørrebros Bing Crosby». I 1952 fikk han sitt endelige gjennombrudd i Danmark med «Hør på min sang», og siden fulgte en rekke singelutgivelser. På de første danske hitlistene fra 1953, var Winckler representert nesten hver uke, og ofte med flere sanger.

I 1957 vant han sammen med Birthe Wilke den første utgaven av Dansk Melodi Grand Prix med sangen «Skibet skal sejle i nat». Sangen endte på tredjeplass i Eurovision Song Contest 1957. På denne tiden hadde Winckler allerede en internasjonal karriere, hovedsakelig i Tyskland og Sverige. Siden valgte Winckler å konsentrere seg om artistkarrieren i Danmark. 

I midten av 1950-årene hadde Winckler begynt å skrive musikk og tekster, og han etablerte et eget musikkforlag i 1959. Utover i 1960-årene fikk han en sentral posisjon i den danske platebransjen. Som dansk representant for svenske Stikkan Andersons plateselskap hadde Winckler tilgang til Andersons store musikkatalog og formidlet mange av 1960-årenes store slagere til danske plateselskaper. Han jobbet deretter som produsent for Sonet i 1960- og 1970-årene.

I mange år var Gustav Wincklers sanger faste innslag i de danske radioprogrammene *Dansktoppen* og *Giro 413*.

### Privatliv

Gustav Winckler er far til Michael Winckler som også er musiker. Han har også to døtre: Susanne og Teena. 

Gustav Winckler døde i en trafikkulykke på glatt vei ved Kjellerup i 1979.

Sanger (utvalg)
---------------

* «Gem et lille smil til det bli'r gråvejr»
* «Hvide måge»
* «Jeg vil vente ved telefonen»
* «Skibet skal sejle i nat»
* «White Christmas» / «Hvid jul»
* «Hvis jeg må» («Muss Ich denn» / «Wooden Heart»).
* «Kondisangen»

Referanser
----------

1. ↑  Trafikkulykken som kostet Gustav Winckler livet, skjedde ved Viborg. Han var på dette tidspunktet bosatt i Greve.
2. 1 2  «Biografi». *www.gustavwinckler.dk*. Besøkt 23. juni 2018.
3. ↑  «Gustav Winckler». *www.gravsted.dk*. Besøkt 23. juni 2018.
4. ↑  «Diskografi». *www.gustavwinckler.dk*. Besøkt 23. juni 2018.

Litteratur
----------

* Frank Toft-Nielsen, *Gustav Winckler & vennerne*, Tellus, 1997. ISBN 87-87919-95-8.

Eksterne lenker
---------------

* Offisielt nettsted Rediger på Wikidata

* (en) Gustav Winckler – kategori av bilder, video eller lyd på Commons Rediger på Wikidata
* (en) Gustav Winckler på Internet Movie Database Rediger på Wikidata

* (da) Gustav Winckler på Filmdatabasen Rediger på Wikidata

* (da) Gustav Winckler på danskefilm.dk Rediger på Wikidata

* (da) Gustav Winckler på danskfilmogtv.dk Rediger på Wikidata

* (en) Gustav Winckler hos The Movie Database Rediger på Wikidata
* (en) Gustav Winckler på Discogs Rediger på Wikidata

* (en) Gustav Winckler på MusicBrainz Rediger på Wikidata
* Gustav Winckler Logen af 1996
* Gustav Wincklers gravsted på gravsted.dk

  


| Utmerkelser og prestasjoner |
| --- |
|
| Forgjenger :**Ingen**

 | **Danmark i Eurovision Song Contest**1957 (med Birthe Wilke) | Etterfølger :**Raquel Rastenni med«Jeg rev et blad ud af min dagbog»** |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Geni **·** VIAF **·** GND **·** ISNI **·** MusicBrainz **·** Discogs
 |